Rømte barn i skjul på hotellet
NRK2 mandag 15. desember 2003 kl 20.30 Hotellet
To barn har stukket av hjemmefra, og gjemt seg på hotellet. De ansatte er rystet. I midten Aminah (Jamile Massalkhi Rudolf) og Maria Faber (Anne-Grethe Bjarup Riis) (Foto: Ole Kragh-Jacobsen DR/TV2)
Hvorfor har to barn rømt hjemmefra og gjemt seg på hotellet? Det er duket for stor dramatikk når barnas foreldre dukker opp for å hente dem.
Det blir ikke mindre dramatisk når Adam oppdager at Jimmy, som nå er konstituert kjøkkensjef, ikke har klart å skaffe vaktler til et fornemt fransk selskap. Nå er gode råd dyre. Heldigvis lykkes det Julie å finne en servitør som snakker fransk.
Vaktmesteren John får besøk av mannen som i sin tid skrev rapporten i forbindelse med Alices fars død. Aminah må tåle mye kritikk fra Maria, og Nikolaj foreslår å bli med Mikael hjem for å hilse på hans foreldre. Her sørger han også for å få ordnet opp i en misforståelse.
Vi møter hotellets eier, enken Alice Faber, og hennes tre voksne barn, Adam, Julie og Nikolaj, og de ansatte: resepsjonistene Maria og Louise, kjøkkensjefen Lasse, kokken Jimmy, servitøren Anette, stuepiken Aminah og vaktmesteren John. Hvert avsnitt er historier om hotellets folk, gjester eller andre med forbindelse til hotellet.